ਦ ਲਾਇਟਨਿੰਗ ਥੀਫ਼
ਦ ਲਾਇਟਨਿੰਗ ਥੀਫ  2005 ਦਾ ਇੱਕ ਯੂਨਾਨੀ ਮਿਥਿਹਾਸ ਉੱਤੇ ਆਧਾਰਿਤ ਫੰਤਾਸੀ ਰੋਮਾਂਚਕ ਨਾਵਲ ਹੈ, ਜਿਸਨੂੰ ਅਮਰੀਕੀ ਲੇਖਕ ਰਿਕ ਰਿਓਰਡਨ ਨੇ  ਲਿਖਿਆ ਹੈ।  ਇਹ ਪਰਸੀ ਜੈਕਸਨ ਐਂਡ ਦ ਓਲੰਪਿਅਨਜ  ਲੜੀ ਦੀ ਪਹਿਲੀ ਕਿਤਾਬ ਹੈ ਜੋ ਨਵੇਂ ਯੁੱਗ ਦੇ ਬਾਰਾਂ ਸਾਲ ਦੀ ਉਮਰ ਦੇ ਪਰਸੀ ਜੈਕਸਨ ਦੀ ਕਹਾਣੀ ਦੱਸਦੀ ਹੈ ਜਦੋਂ ਉਸਨੂੰ ਪਤਾ ਚੱਲਦਾ ਹੈ ਦੀ ਉਹ ਡੈਮੀਗਾਡ (ਅੱਧਾ ਰੱਬ) ਹੈ, ਅਰਥਾਤ ਇੱਕ ਨਾਸ਼ਮਾਨ ਔਰਤ ਅਤੇ ਯੂਨਾਨੀ ਦੇਵਤਾ ਪੋਸਾਇਡਨ ਦਾ ਪੁੱਤਰ। ਪਰਸੀ ਅਤੇ ਉਸਦੇ ਦੋਸਤ ਐਂਨਾਬੈਥ ਚੇਜ਼ ਅਤੇ ਗਰੋਵਰ ਅੰਡਰਵੁੱਡ ਇੱਕ ਸਫਰ ਉੱਤੇ ਨਿਕਲਦੇ ਹਨ ਕਿ ਯੂਨਾਨੀ ਦੇਵਤਾ, ਜਿਊਸ, ਪੋਸਾਇਡਨ ਅਤੇ ਹੇਡਸ ਦੇ ਵਿੱਚ ਲੜਾਈ ਨੂੰ ਰੋਕ ਸਕਣ।  ਇਹ ਖਰੜਾ ਮਿਰਾਮੈਕਸ ਬੁੱਕਸ ਨੂੰ  ਨਿਲਾਮੀ ਵਿੱਚ ਵੇਚਿਆ ਗਿਆ ਸੀ, ਇਹ ਬੱਚਿਆਂ ਲਈ ਹਾਇਪਰੀਓਨ ਬੁੱਕਸ ਦੀ ਛਾਪ ਹੈ ਅਤੇ ਇਸ ਤਰ੍ਹਾਂ ਡਿਜ਼ਨੀ ਪਬਲਿਸ਼ਿੰਗ (ਜਿਸਦੀ ਵਾਰਸ ਡਿਜ਼ਨੀ ਹਾਇਪੋਰਨ ਇਮਪਿਟਨ ਛਾਪ ਬਣੀ)  ਦੀ ਛਾਪ ਹੈ। ਦ ਲਾਇਟਨਿੰਗ ਥੀਫ ਨੂੰ 28 ਜੁਲਾਈ 2005 ਨੂੰ ਰਿਲੀਜ ਕੀਤਾ ਗਿਆ ਸੀ। ਇਸ ਕਿਤਾਬ ਦੀਆਂ ਅਗਲੇ ਚਾਰ ਸਾਲਾਂ ਵਿੱਚ 12 ਲੱਖ ਕਾਪੀ ਵਿਕ ਗਈਆਂ।  ਇਹ ਦ ਨਿਊ ਯੋਰਕ ਟਾਈਮਸ ਦੀ ਵੱਧ ਵਿਕਣ ਵਾਲੀਆਂ ਬੱਚਿਆਂ ਦੀਆਂ  ਕਿਤਾਬਾਂ ਦੀ ਸੂਚੀ ਤੇ ਰਹੀ ਹੈ ਅਤੇ ਨੌਜਵਾਨ ਬਾਲਗ ਲਾਇਬ੍ਰੇਰੀ ਸੇਵਾ ਐਸੋਸੀਏਸ਼ਨ ਦੀ ਵੱਧ ਵਿਕਣ ਵਾਲੀਆਂ ਜਵਾਨਾਂ ਦੀਆਂ ਕਿਤਾਬਾਂ ਦੀ ਸੂਚੀ ਤੇ ਰਹੀ ਹੈ। ਇਸ ਕਿਤਾਬ ਉੱਤੇ ਆਧਾਰਿਤ ਪਰਸੀ ਜੈਕਸਨ ਐਂਡ ਦ ਓਲੰਪਿਅਨਸ: ਦ ਲਾਇਟਨਿੰਗ ਥੀਫ ਨਾਮ ਦੀ ਫਿਲਮ 12 ਫਰਵਰੀ 2010 ਨੂੰ ਰਿਲੀਜ ਕੀਤੀ ਗਈ ਸੀ। ਇਸਦਾ ਅਗਲਾ ਭਾਗ ਦ ਸੀ ਆਫ ਮੌਂਸਟਰਸ ਹੈ।  